Да 500-годдзя беларускага кнігадрукавання мы пачалі рыхтавацца яшчэ ў 2015 годзе, калі вырашылі з партнёрамі правесці конкурс п’ес, прысвечаных гэтай круглай даце і Францыску Скарыне. Конкурс адбыўся ў 2016 годзе, у ім прынялі ўдзел больш за 30 аўтараў з усіх рэгіёнаў Беларусі, а таксама з ЗША і Масквы. Журы адзначыла 7 п’ес. Аўтары атрымалі не проста дыпломы, але і дзякуючы Беларусбанку фінансавыя ўзнагароды. Мы мелі добры прызавы фонд. Пры падтрымцы Нацыянальнай бібліятэкі выдалі зборнік п’ес пераможцаў, зрабілі яго прэзентацыю ў шэрагу гарадоў Беларусі.